पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 के संक्रमण की वजह से पूरा सरकारी महकमा इससे निपटने में अपनी सारी शक्ति लगा चुकी है वही बालू के कई अवैध कारोबारी इसे अवसर समझ कर काली कमाई करने में लगे हुए हैं। इसकी सूचना पर सोमवार को जिला खनन पदाधिकारी निधि भारती एवं संग्रामपुर थानाध्यक्ष के नेतृत्व में सुल्तानगंज देवघर मुख्य मार्ग पर नवगांई चौक पर बिना चलान के बालू लादकर जा रहे तीन ट्रैक्टर तथा बदुआ नदी के मुंगेर जिले की सीमा क्षेत्र में बालू लादते हुए एक ट्रैक्टर को जब्त कर थाने लाया गया।
इसके अलावे बदुआ नदी किनारे अवैध रूप से डम्प कर बिक्री करने के उद्देश्य से रखे गए 8 टीपर बालू को भी जब्त कर थाने परिसर में भंडारित किया गया है। जिला खनन पदाधिकारी ने बताया कि काफी दिनों से मुंगेर जिला सीमा क्षेत्र के अंदर पड़ने वाली सभी नदियों से बालू का उठाव पूरी तरह बंद है। बाबजूद इसके अवैध बालू कारोबारी चोरी छिपे बालू का उठाव कर बिक्री करने से बाज नहीं आ रहे हैं। विभागीय छापेमारी के दौरान लगातार अवैध रूप से बालू का उठाव एवं परिवहन करने के जुर्म में गाड़ियों को जब्त कर जुर्माना भी वसूला जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn